**Karel Kachyňa** (\* 1. máj 1924, Vyškov – † 12. marec 2004, Říčany) bol český filmový a televízny režisér.

Životopis
---------

V rokoch 1947 až 1951 študoval FAMU. Najskôr sa venoval tvorbe dokumentov, neskôr už výhradne réžii filmov a do istej miery aj televíznych seriálov.

V polovici päťdesiatych rokov sa preslávil filmami *Král Šumavy* a *Práče*, neskôr sa jeho tvorba priblížila k tvorbe *českej novej vlny* (*Ať žije republika*, *Kočár do Vídně* alebo *Ucho*). Kachyňove filmy zo šesťdesiatych rokov boli často výrazne kritické voči komunistickému režimu (*Ucho*, *Noc nevěsty*) a preto boli po nástupe normalizácie zakázané. Kachyňa bol nútený točiť filmy vyhovujúce svojím obsahom vládnucej komunistickej moci. Aj napriek tomu jeho tvorba zo sedemdesiatych a osemdesiatych rokov spravidla výrazne prevyšuje dobový priemer. Mnoho z jeho filmov taktiež patrí k najlepším českým a československým filmom vôbec (*Ucho*, *Zlatí úhoři*, *Pozor, vizita!*, *Smrt krásných srnců*, *Kráva*) a to aj napriek tomu, že mali často obmedzený rozpočet či boli pôvodne určené iba pre televízne obrazovky.

V roku 1999 prevzal na MFF Karlove Vary zvláštnu cenu za celoživotný prínos svetovej kinematografii. V roku 1995 získal ocenenie Český lev za celoživotný umelecký prínos českému filmu.

Umelecký profil
---------------

Najväčšou devízou Karla Kachyňu je presné a výrazné postihnutie psychológie postáv. Často zachytáva banalitu, bežné ľudské osudy. Zaujíma ho svet outsiderov a stroskotancov. Naopak je mu vzdialená hocijaká glorifikácia a okázalosť. Prakticky nikdy nesfilmoval klasický životopisný film zobrazujúci životy významných osobnosti. Výnimkou je postava Alexandra Dumasa. Ani tu však nezveličuje, ale popisuje úplne nesentimentálne. Jeho filmy sa často odohrávajú v nemocničnom prostredí (*Pozor, vizita!*, *Sestřičky*, *Počítání oveček*). Zvláštnu rolu v nich hrá tiež zobrazovanie detstva, prvých lások a citovej nezrelosti (*Duhová kulička*, *Vlak dětství a naděje*, *Městem chodí Mikuláš*, *Lásky mezi kapkami deště*). Mnohé vojnové filmy spracovávajú zložitú a nejednoznačnú problematiku vzťahu k nepriateľovi (*Kočár do Vídně*). Hoci mnoho Kachyňovych diel obsahuje komediálne prvky, je ich vyznenie spravidla smutné. Súhrnne možno jeho tvorbu charakterizovať ako lyrická komorná psychologická dráma. Výrazný je súcit s postavami a hľadanie koreňov, ktoré ich formovali. Veľmi časté je preto spracovanie námetov z nedávnej minulosti, napríklad z obdobia druhej svetovej vojny či z päťdesiatych rokov.

Základnou režisérskou metódou Karla Kachyňu je chronologické zaraďovanie jednotlivých, naoko izolovaných scén, mnohokrát zobrazovaných v pomerne rýchlom tempe, ktoré postupne tvoria základnú dejovú linku. Sám režisér nehodnotí. Ako by bol obyčajným pozorovateľom, či skôr autorom otázok. Využíva pritom spravidla výrazný strih a kontrastné striedanie komickosti a tragických situácií. Touto metódou, bežnou pri tvorbe dokumentov, Kachyňa nadväzuje na svoje dokumentárne začiatky.

Filmografia
-----------

* *Za život radostný* (1950)
* *Věděli si rady]* (1950)
* *Není stále zamračeno* (1950)
* *Neobyčejná léta* (1952)
* *Lidé jednoho srdce* (1953)
* *Z čínského zápisníku* (1954)
* *Stará čínská opera* (1954)
* *Dnes večer všechno skončí* (1954)
* *Ztracená stopa]* (1956)
* *Křivé zrcadlo* (1956)
* *Pokušení* (1957)
* *Mistrovství světa leteckých modelářů* (1957)
* *Tenkrát o Vánocích* (1958)
* *Město má svou tvář* (1958)
* *Čtyřikrát o Bulharsku* (1958)
* *Král Šumavy* (1959)
* *Práče* (1960)
* *Pouta* (1961)
* *Trápení* (1962)
* *Závrať* (1963)
* *Naděje* (1963)
* *Vysoká zeď* (1964)
* *Ať žije republika* (1965)
* *Kočár do Vídně* (1966)
* *Noc nevěsty* (1967)
* *Vánoce s Alžbětou* (1968)
* *Naše bláznivá rodina* (1968, spolu s r. Janom Valáškom)
* *Směšný pán* (1969)
* *Už zase skáču přes kaluže* (1970)
* *Ucho* (1970)
* *Tajemství velikého vypravěče* (1971)
* *Vlak do stanice Nebe* (1972)
* *Legenda* (1973)
* *Láska* (1973)
* *Pavlínka* (1974)
* *Horká zima* (1974)
* *Robinsonka* (1974)
* *Škaredá dědina* (1975)
* *Malá mořská víla* (1975)
* *Bratři* (1975)
* *Smrt mouchy* (1977)
* *Setkání v červenci* (1977)
* *Čekání na déšť* (1977)
* *Zlatí úhoři* (1979)
* *Lásky mezi kapkami deště* (1979)
* *Cukrová bouda* (1980)
* *Pozor, vizita!* (1981)
* *Počítání oveček* (1981)
* *Velký případ malého detektiva a policejního psa Kykyna* (1982)
* *Fandy, ó Fandy* (1982)
* *Sestřičky* (1983)
* *Smrt krásných srnců* (1986)
* *Dobré světlo* (1986)
* *Duhová kulička* (1987)
* *Kam, pánové, kam jdete?* (1987)
* *Oznamuje se láskám vašim* (1988)
* *Blázni a děvčátka* (1988)
* *Vlak dětství a naděje* (TVS, 1989)
* *Poslední motýl* (1991)
* *Městem chodí Mikuláš* (1992)
* *Prima sezóna* (TVS, 1994)
* *Kráva* (1994)
* *Fany* (1995)
* *Tři králové* (TVS, 1998)
* *Hanele* (1999)
* *Otec neznámý aneb cesta do hlubin duše výstrojního náčelníka* (TV, 2001)
* *Kožené slunce* (TV, 2002)
* *Cesta byla suchá, místy mokrá* (TV, 2003)

Iné projekty
------------

Commons
* Spolupracuj na Commons Commons ponúka multimediálne súbory na tému **Karel Kachyňa**

Externé odkazy
--------------

* Karel Kachyňa v Internet Movie Database (po anglicky)
* Karel Kachyňa v Česko-Slovenskej filmovej databáze
* Karel Kachyňa v Kinoboxe
* Nemecká stránka o TV seriáloch (režisér)

Zdroj
-----

*Tento článok je čiastočný alebo úplný preklad článku Karel Kachyňa na českej Wikipédii.*

  


| * z
* d
* u
Český lev za dlhodobý umelecký prínos českému filmu |
| --- |
| 
* František Vláčil (1993)
* Jan Švankmajer (1994)
* Karel Kachyňa (1995)
* Jiří Menzel (1996)
* Miloš Forman (1997)
* Jiří Krejčík (1998)
* Miroslav Ondříček (1999)
* Věra Chytilová (2000)
* Otakar Vávra (2001)
* Juraj Jakubisko (2002)
* Theodor Pištěk (2003)
* Stella Zázvorková (2004)
* Jan Němec (2005)
* Ivan Passer (2006)
* Vojtěch Jasný (2007)
* Juraj Herz (2008)
* Jana Brejchová (2009)
* Zdeněk Svěrák (2010)
* Josef Somr (2011)
* Karel Černý (2012)
* Vladimír Körner (2013)
* Drahomíra Vihanová (2014)
* Stanislav Milota (2015)
* Eva Zaoralová a Jiří Bartoška (2016)
* Alois Fišárek (2017)
* Věra Plívová-Šimková (2018)
* Jaromír Kallista (2019)
* Hynek Bočan (2020)
* Ivo Špalj (2021)

 |

Autoritné údaje: * abART: 39146
* BnF: 14685290z
* GND: 138827842
* ISNI: 0000 0001 0971 4411
* NK ČR: jn19990009872
* VIAF: 51952138